UES

La Ganyota.- Campament a Meranges
2025-07-06 - 2025-07-13
Aquest any La Ganyota va de campaments del 6 al 13 de juliol al Pla de Campllong, a Meranges (Cerdanya)!
Per a infants nascuts entre 2011 i 2018
Consulteu tota la informació

Senders de 'tardeo'.- L’Estany dels Alous
2025-07-18
Ruta que ens permet conèixer un estany a la ciutat de Rubí: l’estany dels Alous. L’estany és una antiga argilera que s’ha anat naturalitzant com a zona humida i que, com a tal, acull una biodiversitat rellevant; rep el seu nom del proper torrent del Alous. Descobrirem el camí dels Alous, un camí arranjat a les ribes del torrent que permet al veïns de la zona uns recorreguts en un ambient boscós de ribera dins d’una zona densament industrial.
Continuarem pel camí de la desapareguda masia de Can Tiraïres on podem visitar el turó de dels camps de Ca n’Oriol, un mirador excepcional sobre aquesta zona de la Plana del Vallès. De tornada passarem pel turó de Can Camps i el turó de Mataric, un altre mirador excepcional, on la visió arriba fins al mar i baixarem a Sant Quirze del Vallès pel camí de Can Caber.
Ruta que ressegueix els diferents torrents de Valldoreix que baixen de la Serra de Can Julià i el Puig Madrona i aboquen les seves aigües a la Riera de Rubí.
Fitxa tècnica
Distància: 12,2 km
Temps: 3:50 h
Desnivell: + 190/- 150 m
Dificultat: MODERADA
Hora de trobada: 6:30 de la tarda. Hora de finalització: 11 de la nit, aprox a Sant Quirze.
Punt de trobada: estació FGC Hospital General
Sortida conjunta des de Sabadell en FGC ens els següents horaris:
Parc del Nord: 17:57 >> Sabadell Nord: 17:59 >> Creu Alta: 18:01 >> Plaça Major: 18:03 >> Can Feu: 18:05
Cal portar: aigua fresca, sopar, llum, 2 bastons, calçat de muntanya i roba dient a les condicions climatològiques.
Els desplaçament en tren anirà a càrrec de cada participant.
Activitat gratuïta per a socis/es. Soci@web i no socis: 6€

Senders a la fresca.- Anella verda de Terrassa III
2025-07-23 08:00 - 17:00 (Europe/Madrid)
Senders Km0 Anella Verda de Terrassa etapa 3: de l’Hospital de Terrassa a les Fonts
L’Anella Verda és un recorregut circular que envolta la ciutat de Terrassa. És la part de territori que es troba entre la zona urbana de la ciutat i els límits municipals i representa un gran percentatge del territori de Terrassa. Amb un paisatge tranquil i d’aspecte rural, tot aquest territori que envolta la ciutat amb boscos, camps i torrents és d’un caràcter típic de la plana vallesana que suporta una gran pressió humana. Situada al nord de la zona metropolitana de Barcelona, limita amb el Parc Natural de Sant Llorenç del Munt i la Serra de l’Obac i forma part del corredor verd amb el Parc Natural de la Serra de Collserola.
Hem dividit la llarga ruta en quatre etapes, fent coincidir l’inici i el final d’etapa amb accés al transport públic.
Fitxa tècnica
Distància: 7,1 km >> Temps: 3:20 h >> Desnivell : +/- 125 m >> Dificultat: FÀCIL

Marxa Nòrdica.- Recorregut per Cerdanyola
2025-07-25

Muntanya.- Tuc de Molières, Val d'Aran (cap de setmana)
2025-07-26 - 2025-07-27
A tota la serralada Pirinenca només hi ha una vall on es troba el mític Aneto, el monarca del Pirineu i on s’acumulen la majoria dels tres mils i, no és altra, que la Vall de Benasc. Situada al centre del Parc Natural del Posets-Maladeta, és un paratge que tot muntanyenc ha de visitar.
Aprofiteu aquest cap de setmana per recórrer un territori que compta amb els paisatges i accidents geològics més impactants del Pirineu. Visitarem els Ibons de Villamuerta, el ibon més alt és un veritable espectacle ja que té la particularitat de ser l’únic llac on es reflecteix l’Aneto i la seva glacera. Anirem desprès a la Cascada i Forau d’Aiguallut. Pujarem al Tuc de Molières -3.010 m-, el tres mil més oriental del massís. Aquesta situació el converteix en el millor mirador de la totalitat del Massís de la Maladeta. El seu fàcil ascens i gran vista panoràmica, fan d’ell un dels tres mil d’obligada ascensió.
Dissabte 26 de juliol:
Distància: 4,7 km >> Desnivell: +475/-211 m >> Temps efectiu aproximat: 3,5 hores
Diumenge 27 de juliol:
Distància: 18,5 km >> Desnivell: +1.450/-1.695 m >> Temps efectiu aproximat: 10 hores
Nivell de dificultat: Difícil. Sense passos tècnics però amb fort desnivell i distància.
Sortida en cotxes particulars.
Trobada a les 6 h a l’aparcament del Parc Catalunya, davant del Club de Tenis.
Pernocta al Refugi de la Renclusa en règim de MP. Cal DNI, llicència federativa, sac llençol.
Consulteu la web per a més informació i condicions.

54è Campament
2025-08-02 - 2025-08-16
A l’estiu, feu vacances gaudint d’allò que més us agrada, la muntanya i la natura, en companyia de la família i els amics. Veniu de campament amb la UES!
Del 2 al 16 d’agost, Parc Nacional dels Écrins (Alps francesos)
Consulteu tota la informació

Orientació.- WMOC 2025 Mundial de Veterans de 35 a 95 anys a Girona, Pals i Rupit. Organitza FCOC
2025-08-08 - 2025-08-15

Muntanya.- Tour i ascenció a la Gran Fache (3005 m). Pirineu Aragonès
2025-09-01 - 2025-09-04
Travessa d’alta muntanya. Dificultat ** El trekking circular al Grande Fâche comença al Balneari de Panticosa. Des d’aquest punt recorrerem racons amagats i paisatges de somni com son els llacs de Bachimaña, la conca lacustre de Respumoso i travessarem la “frontera” per anar a l’encisadora vall de Marcadau. Al segle XXVIII el Balneari de Panticosa va tenir un gran ressorgir gràcies a les seves aigües termals curatives, que podrem gaudir el darrer dia de la travessa.
ETAPES:
Etapa 1, dilluns 1/09
Distància: 4 km > Desnivell: + 575 m> Temps efectiu: 2 h
Etapa lleugera fins al refugi de Bachimaña; aproximació després del viatge.
Etapa 2, dimarts 2/09:
Distància: 11 km >Desnivell: +700/-735m >Temps efectiu: 4:30 h
A través dels espectaculars ibons blaus, pujarem la bretxa de Tebarray amb l’ ibón del mateix nom als seus peus; per la baixada de la bretxa ens ajudarem del cable instal·lat, per continuar en suau descens fins al llac i refugi de Respumoso on farem nit.
Etapa 3, dimecres 3/09:
Distància: 12 km > Desnivell: +965/-1.225m > Temps efectiu: 5:30 h
Aquesta etapa ens portarà fins al coll de la Grande Fâche, des de on tenim previst pujar al cim de la Grand Fache que amb els seus 3005m es el sostre de la travessa. La pujada al cim no presenta dificultats; retornarem al coll per continuar en una llarga baixada que ens deixarà al refugi francès de Wallon, recentment restaurat.
Etapa 4, dijous 4/09:
Distància: 13,5 km > Desnivell: +816/-1.030m >Temps efectiu: 5 h
El darrer dia pujarem la vall i el port de Marcadau per retornar directament al Balneari de Panticosa després de un sostingut i llarg descens. A la tarda retornarem a Sabadell amb els cotxes.
Nivell de dificultat: Moderada, però amb exigència física.
La baixada des de la bretxa de Tebarray es dreta, però un cable facilita el descens fins al capdavall de la canal. No cal portar cap material especial. Excepte aquest curt tram, tota la resta de la travessa es desenvolupa per camins.
Inscripcions del 17 al 28 de març
Al juliol es farà una reunió prèvia amb tots els inscrits on s’informarà de tots els detalls de la travessa.
Més informació ues.cat/muntanya

Activitats de Festa Major.- Tastet d'escalada!
2025-09-05
Tastet d’escalada al boulder de la UES. Iniciació a l’escalada en bloc per a infants i adults. Us guiarem en les vostres primeres passes en el món de l’escalada en bloc.
Horari de 16 a 20h. Activitat gratuïta però cal inscripció prèvia i escollir franja horària. Aforament limitat. Franges horàries: de 16 a 16:45 h // 16:45 a 17:30 h // 17:30 h a 18:15 h // 18:15 a 19 h i de 19 a 19:40h.
Properament inscripcions obertes.

Activitats de Festa Major: Buscafites de Festa Major!
2025-09-05 08:00 - 2025-09-08 17:00
El Buscafites de la Festa Major de Sabadell és una activitat d’iniciació a les curses d’orientació. L’activitat es pot realitzar sol o acompanyat, i és una activitat molt recomanable per fer en família.
L’activitat consisteix en cercar 10 punts (rodones en el mapa), anomenats fites, i que es troben marcats en el mapa que es rep un cop feta la inscripció. Per trobar-les es pot seguir qualsevol ordre i no hi ha un temps límit per trobar-les.
L’activitat està pensada per fer-la en qualsevol moment al llarg de la Festa Major, des del divendres 5 i fins el dilluns 8 de setembre.
Cal inscriure’s a ues.cat i imprimir el mapa que es rebrà per correu electrònic. La inscripció és gratuïta. Per fer l’activitat cal tenir instal·lada l’app gratuïta GPS Orienteering Run.
Més informació:https://ues.cat/blog/buscafites-de-la-festa-major-de-sabadell-2025/

La Ganyota.- Reunió informativa curs 2025-26
2025-09-09
Reunió informativa adreçada a famílies, curs 2025-26
A les 19:30 h a la sala d’actes.

Muntanya.- Pic de Posets (3369 m). Pirineu Aragonès
2025-09-13 - 2025-09-14
Dissabte 13 de setembre
Sortida 8.00 des del P.C. direcció PLAN, temps estimat 4h (313 km de trajecte en cotxe). Dinar a PLAN sobre les 13h, un cop acabat el dinar anada fins al Refugi de Biadòs. Arribada agafem habitacions i passejada per estirar cames. Abans de sopar, xerrada sobre la pujada al Posets del dia següent.
Diumenge 14 de setembre
Sortida del Refugi en direcció nord-est, entrarem al bosc seguint el camí de diverses bordes, passarem per l’extrem nord de la gelera del Posets o Llardana fins arribar a un coll que ve de la Paul, on girem cap el sud, és la via que ve del Refugi d’Estòs. La pujada, encara que llarga, és constant, o sigui estem parlant d’un pendent del 20% fins al cim del Posets (3.369mtrs), és el segon cim més alt del Pirineu. Des del cim hi ha una vista espectacular de la gelera del Posets (dreta) i del “Diente de Llardana (esquerra), així com la cresta de les “Espadas (sud-oest)” o el Bardamina (nord-est).
Distància: 14 km >> Desnivell: 1.600 m aprox. >> Temps efectiu: 10 h >> Nivell de dificultat: Difícil.
Material: Grampons i piolet, segons condicions. Dinar de dissabte i diumenge. Sac llençol.
Sortida en cotxes particulars. Trobada a les 6 h a l’aparcament del Parc Catalunya, davant Club de Tenis.
Pernocta al Refugi de Biadós en règim de MP. Cal DNI i llicència federativa.
Preu: Socis/es: 78€ (benzina+MP federats) >> soci@web i no socis/es: 101€ (benzina+MP federats)
Cal estar federat/ada o bé tramitar assegurança temporal obligatòria de dia, els no federats/ades no tenen descompte al refugi.
Inscripcions obertes a partir del 7 de juliol ues.cat, app o presencialment a secretaria. Màxim 12 places.
Reunió informativa: Dimecres 10 de setembre, a les 19 h a la UES.
Vocal: Miquel Serra

Escola de muntanya.- Curs d'iniciació a l'escalada
2025-09-13 08:00 - 2025-09-14 17:00
Curs d’iniciació a l’escalada en roca de 2 dies complets de durada on podràs adquirir els aprenentatges més importants per a la pràctica de l’escalada esportiva segura.
Pràctiques amb classes 100% reals en roca natural, a la muntanya, i teoria 100% útil que podràs consultar desde casa o el mòbil sense necessitat d’acudir pressencialment a les nostres aules.
Soci: 149€>> No soci/Sociweb: 179€
Places limitades
A càrrec de l’Escola de Muntanya la UES

Cafès científics.- Hi ha vida extraterrestre intel·ligent? Arguments del sí i del no
2025-09-16
A càrrec de Xavier Bros. Astrònom amateur.
Organitza: Agrupació Astronòmica Sabadell.
19h, sala d’actes, gratuït.

Les excursions dels dimecres.- Puigsacalm
2025-09-17
La Garrotxa
Pujada al Puigsacalm desde el coll de Bracons i tornar volta circular; tornada per Sant Bartomeu. Puig de Llop.
Distància: 11,50 km km >> Desnivell: 630m

Caminades Slow
2025-09-18, 2025-09-25
Engeguem una nova iniciativa amb l’objectiu de crear l’hàbit de caminar, fomentar l’activitat física a l’aire lliure i fer xarxa amb altres persones amb els mateixos interessos.
Les caminades slow estan obertes a qualsevol persona que vulgui caminar a ritme suau, amb recorreguts d’entre 6 i 7 km per entorns naturals (i també urbans), per camins sense dificultat, majoritàriament plans, però amb alguna pujada i baixada.
Al llarg de 8 sortides, farem 4 recorreguts diferents per tal d’establir l’hàbit amb recorreguts fàcils i accessibles des de qualsevol punt de la ciutat. Passades les 8 sortides, l’objectiu final és que el grup continuï caminant mantenint l’hàbit i fent salut de forma autònoma i sense el nostre acompanyament.
Calendari sortides i punts de trobada:
Dijous 18 setembre: Riu Amunt. Distància: 6,10 km >> Desnivell: +/- 104 m. Trobada a la UES a les 9:30 h. Ruta circular.
Dijous 25 de setembre: Volta al Parc de Catalunya. Distància: 6,80 km >> Desnivell: + 172 m/- 159 m. Trobada al Parc de Catalunya, davant el Club de Tenis (zona aparcament) a les 9:30 h. Ruta circular.
Dijous 2 d’octubre: Riu avall. Distància: 6,10 km >> Desnivell: + 80/- 43 m. Trobada a la UES a les 9:30 h. Ruta circular.
Dijous 9 d’octubre: Volta per Can Deu. Distància: 6,80 km >> Desnivell: +102 m/- 118 m. Trobada a l’estació del Parc del Nord FGC (carrer) a les 9:30 h. Ruta circular.
Dijous 16 d’octubre: Riu Amunt. Distància: 6,10 km >> Desnivell: +/- 104 m. Trobada a la UES a les 9:30 h. Ruta circular.
Dijous 23 d’octubre: Volta al Parc de Catalunya. Distància: 6,80 km >> Desnivell: + 172 m/- 159 m. Trobada al Parc de Catalunya, davant el Club de Tenis (zona aparcament) a les 9:30 h. Ruta circular.
Dijous 30 d’octubre: Riu avall. Distància: 6,10 km >> Desnivell: + 80/- 43 m. Trobada a la UES a les 9:30 h. Ruta circular.
Dijous 6 de novembre: Volta per Can Deu. Distància: 6,80 km >> Desnivell: +102 m/- 118 m. Trobada a l’estació del Parc del Nord FGC (carrer) a les 9:30 h. Ruta circular.
Totes les sortides finalitzaran cap a les 12:30h.
Les sortides son gratuïtes i obertes a tothom que pugui caminar 6/7 km a ritme suau. Per participar-hi cal fer inscripció a través de la nostra web (una única inscripció per a les 8 sortides).
Cal portar roba i calçat adequat, motxilla petita amb aigua, ganyips o similar.
Màxim: 20 persones
Inscripcions obertes

Natura.- Pic de Ratera. Cap de setmana.
2025-09-20
Per celebrar els 10 anys que ens duu a explorar els majestuosos llacs glacials del Pirineu Català, enguany la Yvette ens oferirà una experiència inoblidable al Parc Nacional d’Aigüestortes. El dissabte anirem fi ns a l’estany de Sant Maurici, gaudirem de les vistes des del Mirador i visitarem indrets emblemàtics com l’estany de Ratera i el gran estany d’Amitges. Passarem la nit al refugi d’Amitges, envoltats d’una bellesa natural incomparable. El diumenge, travessarem estanys cristal·lins com els de Barbs i Munyidera, i culminarem la ruta amb l’ascens al pic de Ratera, un mirador excepcional per admirar aquest paradís de llacs. Una escapada perfecta per connectar amb la natura de l’alta muntanya!

Senders.- GR1, sender històric: de Sant Pau de Segúries a Sant Joan de les Abadesses
2025-09-20
En aquesta 7a etapa, l’itinerari recorrerà Sant Pau de Segúries, Santa Magdalena de Perella, colònia Llaudet, Gorg de Malatosca i finalitzarem a Sant Joan de les Abadesses.
Distància: 13,36 km >> Desnivell: +398/-486 m
Sortida en autocar (trobada a les 7 del matí, davant de l’Hotel Sabadell).
Inscripcions a partir de l’1 de setembre (es tancaran el dia 17/09).

CIPOFest, col·laboració
2025-09-20
El CIPOFest és la jornada de portes obertes anual de l’entitat, farcida d’activitats gratuïtes per donar a conèixer els espais i la tasca de CIPO a la ciutadania.
Des de la UES col·laborem amb el guiatge de la Caminada Popular, que se celebra per tercer any.

8:30 h: Rebuda de participants a CIPO (c. de l’Himàlaia, 41-59, Sabadell) amb una xocolatada a càrrec de L’Amanidor, el Servei de restauració i càteringde CIPO.
9:00 h: Desplaçament des de CIPO fins al punt d’inici de la caminada (plaça del Primer de Maig, Sabadell), gràcies a la col·laboració de la TUS.
9:30 h: Inici de la caminada.
11:30 h: Arribada prevista a CIPO on continuarà la festa!

Les inscripcions a la caminada ja estan obertes, us animem a participar-hi. Us hi podeu inscriure a la web del CIPOFEST

Trobada de socis i sòcies. 55 anys UES
2025-09-21
Commemorem els 55 anys de la UES (de la Unió) amb una trobada oberta a tots els socis i sòcies. Us animem a participar-hi, a retrobar-nos després de les vacances i a gaudir plegats d’una caminada sense presses pels entorns de Centelles (Osona) i d’un bon dinar de germanor a la casa de colònies Mas Banyeres.
Us proposem dos recorreguts, preparats per les seccions de senders, muntanya i marxa nòrdica, que surten des de la mateixa casa Mas Banyeres, un de curt de 6km i un de més llarg de 13 km

Hora inici caminades: 9 del matí
Dinar: 13:30 h
I en acabat, sobretaula i alguna sorpresa, i tornada cap a Sabadell a mitja tarda.

Transport: en autocar (si ha prou quorum) i/o cotxes. En cas de fer autocar, s’obrirà inscripció per l’autocar al 5 de setembre.
Dinar: Amanida + paella mitxa feta a la llenya + postres + beguda + cafè (en el moment de fer la inscripció cal indicar si sou vegetarians, vegans… i/o si teniu alguna intolerància alimentària).
Preu dinar socis/es: 25€ >> acompanyants no socis: 30€
(- 7€ infants entre 3 i 12 anys)
CAMINADES
RECORREGUT CURT: Ruta Terra de bruixes

Distància:: 5,97Km >> Desnivell: +/- 133 m >> Dificultat: fàcil

Des de fa molts anys, les dones nascudes a Centelles han tingut fama de bruixes. Aquesta reputació, recollida per històries i rodolins (“De Centelles, bruixes totes elles”, “Centelles, terra de bruixes”), s’ha transmès de generació en generació. Se sap que al segle XVII una dona de Seva va ser penjada al pla de les Forques i una altra dona, anomenada na Payrona, va morir a les presons dels comtes de Centelles mentre complia condemna. La “Vetlla de la parròquia de Centelles” també s’esmenta en un procés de la mateixa època i noms, com el Serrat o el pont de les Bruixes, recorden els llocs freqüentats per les fetilleres. Un recorregut de llegenda per descobrir aquesta terra de bruixes.
Més informació
RECORREGUT CURT: Ruta Terra de bruixes + Ruta dels molins

Distància:: 13 Km >> Desnivell: +/- 200m >> Dificultat: fàcil

A mig camí de la Terra de les bruixes, es podrà optar per seguir per un altre camí i enllaçar amb la ruta dels molins, un dels altres recorreguts que proposa aquesta població osonenca.
Des de l’Edat Mitjana, quan disposem dels primers documents escrits (segles IX, X) les aigües del terme de Centelles han estat aprofitades per a diversos usos, segons el moment històric i les necessitats de la societat. Així, són nombroses tant les referències com els vestigis materials de fonts més o menys monumentals, rescloses i sèquies, espais de regadiu, molins, etc. Els molins, situats en diferents indrets del terme, a part del seu interès patrimonial, serveixen de fites per copsar la diversitat paisatgística d’una ruta entre la Costa de Centelles i la Vall del Congost passant pel nucli antic.
Més informació
Si alguna persona està interessada, des de Mas Banyeres hi ha l’accés a la via ferrada Baumes Corcades, en aquest cas cal fer reserva prèvia.
D’altra banda, també és possibles inscriure’s i només dinar i gaudir dels exteriors de Mas Banyeres sense fer la caminada.
INSCRIPCIONS OBERTES!

Formació.- Wikiloc, pas a pas
2025-09-23
Objectiu del curs: Conèixer el funcionament de Wikiloc -des de la base- com a eina de planificació i elaboració d’itineraris excursionistes. Crear el teu espai a Wikiloc, trobar l’itinerari excursionista més adequat al teu nivell i preferències. Veurem tot el que Wikiloc ens ofereix; com arribar al punt d’inici de un recorregut, que son els filtres, la importància de la cobertura, quins mapes puc descarregar… Deixar-te guiar per l’aplicació al mòbil i arribar al teu objectiu amb seguretat és el contingut d’aquest taller pas a pas.
Sessions teòriques: 23, 25 i 30 de setembre i 2 d’octubre
Dos grups: matí (de 10:30 a 12:30 h) o tarda (de 18:30 a 20:30 h), aula de formació
Sortida pràctica: dissabte 4 d’octubre (matinal)
Assesorament a través de grup de Whatsapp fins a 30 dies després de finaliztar el taller.
Amb subscripció gratuïta a Wikiloc premium durant dos mesos.
Amb el suport de Wikiloc.

Caminades saludables + 60.- Vall del Llobregat: Viladordis - Pont de Vilomara (tot el dia)
2025-09-23
Bages. Distància: 8,8 km >> Desnivell: +96/- 89 m

Vídeo.- Projecció UNICA
2025-09-24
Us oferim el programa que va representar a Espanya en la darrera Copa del Mon de la UNICA celebrada a Birmingham (Regne Unit) on va obtenir uns resultats ben destacats:
– Retrato d’Ignacio Rodó (Terrassa).
–
Donde se quejan los pinos d’ Ed Antoja (Barcelona).
– Cafunè de Carlos F. De Vigo i Lorena Ares (Pamplona).
– Blava terra de Marine Auclair March (Capdepera – Illes balears)
A les 19 h a la sala d’actes. Gratuït.
Durada de la sessió: 50 minuts.

Caminades saludables + 60.- Vall del Llobregat: Viladordis - Pont de Vilomara (tot el dia) (anul·lada)
2025-09-25

Natura.- La Matagalls - Montserrat poc a poc, xerrada introducció
2025-09-25
Xerrada d’introducció de la primera etapa: El Montseny (I) a càrrec de Joan López, biòleg. Servei de Guies del Montseny.
A les 19:30 h a a la sala d’actes. Gratuït.
Més informació

BTT.- Volta per Sallent
2025-09-26
Distància: 34 km (opcional a 40-42 km) >> Desnivell: 400 m >> Dificultat: Moderada
Lloc i hora de trobada: A les 7,30h esmorzant a bar Dinamic, carrer Estació 46 SALLENT.
Dinar opcional (15€)
Places limitades a 15.
Inscripcions del 18 al 24 de setembre

Muntanya.- El Coscollet (1610 m). Alt Urgell (Anul·lada)
2025-09-27
El Coscollet o Torre d’Aubenç, forma part de la Serra d’Aubenç al Prepirineu català, entre les comarques de l’Alt Urgell i la Noguera. Està inclòs a la llista dels 100 cims, i ens permet gaudir de cingleres calcàries i vistes d’ocell del riu Segre amb els pantans d’Oliana i de Rialp. Farem una ruta circular sortint de prop de les Masies al poble de Coll de Nargó, passant pel Tossal del Faig i el Tossal de Remolins.
Distància: 18 km >> Desnivell: +/- 1.000 m >> Temps efectiu: 6/7 hores >> Dificultat: Mitjana
Material: Roba i calçat de muntanya, bastons i aigua. Esmorzar i dinar per fer en ruta.
Sortida en cotxes particulars. Trobada a les 6 h a l’aparcament del Parc Catalunya, davant Club de Tenis.
Preu: Socis/es: 30€ >> soci@web i no socis/es: 39€
El preu inclou les despeses de cotxe compartit
Cal estar federat/ada o bé tramitar assegurança temporal obligatòria de dia, els no federats/ades no tenen descompte al refugi.
Inscripcions obertes fins el 25/09 juliol ues.cat, app o presencialment a secretaria. Màxim 16 places.
Reunió informativa: Dijous 25 de setembre, a les 19 h a la UES.
Vocal: Elisenda Marcos

Marxa Nòrdica.- L'Ametlla de Merola a Colònia Vidal
2025-09-27
Distància: 12 km >> Desnivell: +/- 200 m
Sortida a les 7:30 del matí des de la Plaça de les Dones del Tèxtil.
Sortida amb autocar de tot el dia.
Cal portar esmorzar i dinar, aigua.
Inscripcions a partir del 9 de setembre.

Espeleologia.- Grallera de Corona
2025-09-27
La Grallera de Corona és una cavitat emblemàtica del Montsec d’Ares, situada dins del terme municipal de Sant Esteve de la Sarga (Pallars Jussà). Es tracta d’una sima d’origen càrstic amb un gran pou d’entrada d’uns 60 metres de fondària, que comunica amb un sistema de galeries interiors de recorregut limitat però d’un alt interès geològic i esportiu.
Després d’una aproximació curta i amb vistes magnífiques sobre el Congost de Mont-rebei, ens trobem amb un pou impressionant que s’obre de cop al mig del paisatge calcari. Les galeries i racons silenciosos del fons ens conviden a explorar les seves entranyes més profundes.

És una sortida ideal per viure l’essència de l’espeleologia: aventura, natura i companyonia. Alhora, gaudirem d’una activitat única en un entorn incomparable.

Desnivell i recorregut (de l’avenc):
-119m i 195 m r

Temps efectiu:
7 hores aproximadament

Nivell de dificultat:
Els assistents han de comptar, com a mínim, amb el nivell 1 d’espeleologia assolit (per progressar de manera autònoma) i experiència en progressió vertical en cavitats.

Material:
Material personal de progressió vertical d’espeleologia (arnés i aparells d’ascens i descens), casc amb frontal (si pot ser potent, millor) i piles de recanvi, frontal de recanvi, aigua i alguna cosa per picar al llarg de la sortida. També cal portar dinar.

Hora de trobada:
09:00h

Lloc de trobada:
Bar “Lo Poble” (Àger)
https://maps.app.goo.gl/e3dmG3kT2NZeq8wY8
Anirem a fer el cafè i després pujarem cap a l’avenc. Deixarem els cotxes al pàrquing de l’Observatori del Montsec.

Nombre de places:
6

Preu inscripció socis i soci@web:
2€ (cal estar federat, si no ho esteu, podeu optar a l’assegurança d’un dia amb un cost addicional de + 5,80€)

Preu inscripció no socis:
3€ (cal estar federat, si no ho esteu, podeu optar a l’assegurança d’un dia amb un cost addicional de + 5,80€)

Comentaris i observacions:
El desplaçament fins al punt de trobada és en cotxes particulars. Si algú no té possibilitat de transport fins al lloc de trobada, ens ho dieu i ens organitzem.

Si us falta algun material de progressió, feu-nos-ho saber per poder-vos ajudar a aconseguir-lo.

El divendres anterior a la sortida es farà un grup de whatsapp per informar sobre l’organització i logística de la sortida.

Per qualsevol dubte podeu escriure’ns al mail
espeleoclub@ues.cat

Inscripcions fins el 25 de setembre
